**Qazaxıstan–Meksika münasibətləri** — Meksika Respublikası ilə Qazaxıstan Respublikası arasındakı mövcud ikitərəfli əlaqələr. Ölkələr Birləşmiş Millətlər Təşkilatının və Ümumdünya Ticarət Təşkilatının üzvüdür.

Tarix
-----

14 yanvar 1992-ci ildə Sovet İttifaqının dağılmasından qısa müddət sonra ölkələr rəsmi olaraq diplomatik əlaqələr qurur. O vaxtdan bəri ölkələr arasında diplomatik təmaslar olduqca zəyif olur. Nümayəndələr yalnız Birləşmiş Millətlər kimi beynəlxalq forumlarda görüşür. 2014-cü ilin sentyabr ayında Qazaxıstan Xarici İşlər Naziri Yerlan İdrisov Meksikaya rəsmi səfər edir və bununla da ölkəsinin Meksikada olmuş ən yüksək vəzifəli məmuru olur. Səfər zamanı ölkələr bir-birinin paytaxtlarında səfirlik açma planları açıqlanyır. Yerlan İdrisov meksikalı həmkarı Xarici İşlər Naziri Xose Antonio Midon ilə görüşür və İqtisadiyyat Naziri İldefonso Quaxardo Villarreal, Senatın rəhbəri Miqel Barbosa Huerta və keçmiş prezident Foxs ilə danışıqlar aparır.

Səfərdən sonra ölkələr öz bölgələrini nüvəsiz zonalara çevirmə mexanizmlərinin yaradılması istiqamətində əməkdaşlığı genişləndirir. 2015-ci ilin may ayında Meksika peykini daşıyan bir Rusiya istehsalı olan raket Qazaxıstandan kosmosa buraxılır. Ancaq bir neçə dəqiqə sonra texniki problemlər üzündən qəzaya uğrayır. 2016-cı ildə Qazaxıstan Meksikada daimi bir səfirliyini açır. 2017-ci ildə Meksika Astanada keçirilən EXPO 2017-də iştirak edir. Sərgi zamanı ölkələr diplomatik münasibətlərin qurulmasının 25-ci ildönümünü də qeyd edir.

İkitərəfli müqavilələr
----------------------

Ölkələr arasında bir sıra ikitərəfli müqavilələr imzalanmışdır: Rəsmi, xidməti və diplomatik pasportların alınması üçün viza tələblərinin ləğvi haqqında Saziş (2014); Hər iki ölkənin Xarici İşlər Nazirlikləri arasında qarşılıqlı maraq sahələrində Məşvərət Mexanizminin yaradılması barədə Anlaşma Memorandumu (2014) və Qazaxıstan Dövlət İdarəçilik Akademiyası ilə Meksika Matas Romero İnstitutu arasında əməkdaşlıqda Anlaşma Memorandumu.

Ticarət
-------

2018-ci ildə ölkələr arasındakı ticarət həcmi 23 milyon ABŞ dolları təşkil etmişdir. Meksikanın Qazaxıstana ixracatı: metal borular, elektrik mühərrikləri və generatorlar, tibbi avadanlıqlar, hava və vakuum nasosları, traktorlar, avtomobillər və digər nəqliyyat vasitələri, molibden filizi, alkoqollu içkilər, qida və kimyəvi məhsullar. Meksika Qazaxıstanın Latın Amerikasındakı Braziliyadan sonra ikinci ən böyük ticarət tərəfdaşıdır.

Diplomatik nümayəndəliklər
--------------------------

Qazaxıstanın Mexiko şəhərində səfirliyi var.

Meksikanın Qazaxıstandakı maraqları Ankaradakı (Türkiyə) səfirliyi vasitəsi ilə təmsil olunur.

### Qazaxıstanın Meksikadakı səfirləri

Andrian Elemesov (2015—2020)

İstinadlar
----------

1. ↑  "México y Kazajstán Acuerdan Establecer Embajadas (in Spanish)" (PDF). 2022-03-31 tarixində arxivləşdirilib (PDF). İstifadə tarixi: 2021-07-10.
2. ↑  "Idrissov's First Official Visit to Mexico Boosts Ties After 22-Year Hiatus". 2019-10-28 tarixində arxivləşdirilib. İstifadə tarixi: 2021-07-10.
3. ↑  "Russian rocket with Mexican satellite destroyed over Siberia". 2020-02-26 tarixində arxivləşdirilib. İstifadə tarixi: 2021-07-10.
4. ↑  "Kazajstán inaugura su embajada en México (in Spanish)". 2019-10-28 tarixində arxivləşdirilib. İstifadə tarixi: 2021-07-10.
5. ↑  "México participa en la Exposición Internacional Astana 2017". 2019-10-28 tarixində arxivləşdirilib. İstifadə tarixi: 2021-07-10.
6. ↑  "3er Informe de Labores de la Secretaria de Relaciones Exteriores de México (in Spanish)" (PDF). 2020-11-28 tarixində arxivləşdirilib (PDF). İstifadə tarixi: 2021-07-10.
7. ↑  "Mexican Ministry of the Economy: Kazakhstan (in Spanish)". 2019-07-28 tarixində arxivləşdirilib. İstifadə tarixi: 2021-07-10.
8. ↑  "Embassy of Kazakhstan in Mexico City (in Kazakh and Spanish)". 2020-02-10 tarixində arxivləşdirilib. İstifadə tarixi: 2021-07-10.
9. ↑  "Embassy of Mexico in Turkey (in Spanish and Turkish)". 2020-10-01 tarixində arxivləşdirilib. İstifadə tarixi: 2021-07-10.
10. ↑  *tengrinews.kz.* "Токаев освободил от должности посла в Мексике". Главные новости Казахстана - Tengrinews.kz (rus). 2020-08-07. 2020-09-28 tarixində arxivləşdirilib. İstifadə tarixi: 2020-08-07.